Onthou om jou belastingopgawe in te dien! | Maroela Media
Onthou om jou belastingopgawe in te dien!
Individuele belastingbetalers, wat nie voorlopige belastingopgawes indien nie, het nog een week oor om hul belastingopgawes in te dien voor die belastingseisoen op 24 November 2017 tot 'n einde kom.
Altesaam 5 015 405 belastingopgawes is reeds teen 15:00 op 15 November 2017 ingedien. Dit sluit belastingopgawes vir hierdie jaar en agterstallige opgawes uit vorige jare in.
Voorlopige belastingbetalers, wat inkomste buiten 'n salaris ontvang, het tot 31 Januarie 2018 tyd om hul belastingopgawes deur eFiling in te dien.
Belastingbetalers word daaraan herinner dat eFiling die maklikste en vinnigste manier is om 'n belastingopgawe in te dien, en dit is 24 uur van die dag beskikbaar. Die Suid-Afrikaanse Inkomstediens (SAID) het ook tydens kantoorure 'n diens beskikbaar, "help-you-efile", waar die belastingbetaler direk verbind word met 'n SAID-agent.
Belastingbetalers word gemaan om seker te maak dat alle nodige ondersteunende dokumente, wat hul eise staaf, beskikbaar is – of hulle die opgawe deur eFiling of by 'n tak indien. Dié dokumente sluit die volgende in:
– IT3(b)-sertifikate vir 'n beleggingsinkomste
– Besonderhede van mediese uitgawes wat die belastingbetaler self betaal het en nie deur die mediese skema gedek was nie
– Mediesefondssertifikate vir bydraes tot die mediese fonds wat nie op die IRP5/IT3(a) verskyn nie
– Bevestiging van diagnose van gestremdheid (ITR-DD), indien van toepassing
– Besonderhede oor bydraes tot 'n uittredingsannuïteit
– Besonderhede van sakereise (indien die persoon 'n reistoelaag ontvang het of wil eis teen 'n voordeel van 'n werksvoertuig
– Inligting oor buitelandse belastingkrediete
– Finansiële state, indien nodig bv. 'n inkomste uit 'n onderneming
– Enige ander tersaaklike dokumente oor 'n inkomste wat verdien is of aftrekkings wat geëis moet word.
Kaapstad-water: De Lille sê oor 'Dag Zero'
Hoekom! Het die zuptas nog geld nodig?
Ek betaal belasting maar dit steek my dwars in die krop dat van my belasting gaan vir die salarisse van die nikswerd polisie ek wonder of dit aftrekbaar is .
Belasting betaal se gat man!
Ek stem, gaan nul opgawe indien die ekonomie was so sleg ek kon glad nie werk dit is hoekom ek so baie Maroela media lees.
Tilla · 2 jaar gelede
Was 'n goeie burger en het hoelank terug myne ingedien – moet minder as R5000 terugkry maar wag al hoe lank daarvoor – seker aangewend vir iets anders
Liefie · 2 jaar gelede
Ek en my vrou is al amper 6jaar getroud. Die jaar weier hul dat ek haar medies eis al is ons binnegemeenskap van goedere getroud! Hul se tot op n werf dat ons dt as n "joint esstate" moet doen!! Nou wil ek weet wat nou na 4jaar saam geeis hoe doen ek dit nou. Net so terloops dit lyk my hul sien my as ongetroud! My vrou kon nie as getroud registreer nie?.